চলন্ত ট্রেনে একে অপরকে আদর যুগলের! ভিডিও ভাইরাল করে চাকরি গেল অপারেটরের

ওয়েব ডেস্ক : চলন্ত ট্রেনের (Train) কামরায় যুগলের অন্তরঙ্গ মুহূর্তের ভিডিও ভাইরাল (Viral Video) হয়েছিল সোশাল মিডিয়ায় (Social Media)। গাজিয়াবাদ-মিরাট আরআরটিএস রুটের এই ঘটনায় ব্যপক চাঞ্চল্য ছড়িয়েছে। এ নিয়ে চলছে পুলিশি (Police) তদন্ত। তার মাঝেই এই ঘটনা নিল অপ্রত্যাশিত মোড়।

জানা যাচ্ছে, ওই যুগলের বাগদান হয়ে গিয়েছিল। আর দু’জনেই কলেজ পড়ুয়া। তবে অন্তরঙ্গের এই মুহূর্ত ভাইরাল হতেই মানসির ট্রমার মধ্যে দিয়ে যাচ্ছিলেন ওই তরুণী। এমনকি আত্মহত্যার পথ বেছে নেওয়ার চেষ্টা করেছিলেন বলে খবর। তবে পরিবার বিষয়টি জানতে পেরেই পরিবারের সদস্যরা তরুণীকে শান্ত করেন। জানা যাচ্ছে, সব দিক বিবেচনা করে দুই পরিবারের দ্রুত ওই যুগলের বিয়ে দেওয়ার সিদ্ধান্ত নিয়েছেন, যাতে তারা নতুন জীবন শুরু করতে পারেন।

আরও খবর : চলন্ত রাজধানীতে ভয়াবহ আগুন!

এদিকে এই ঘটনা ভাইরাল হওয়ার পর পুলিশ (Police) স্বতঃপ্রণোদিত হয়ে ভারতীয় ন্যায় সংহিতায় (BNS) একাধিক মামালা দায়ের করে। এমনকি দিল্লি-মিরাট রুটে নমো ভারত ট্রেন পরিচালনার দায়িত্বে থাকা ডিবি-আরআরটিএস এজেন্সির নিরাপত্তা প্রধান দুষ্যন্ত কুমার এই অভিযোগ দায়ের করেন। গত ২৪ নভেম্বর এই ঘটনাটি ঘটেছিল বলে খবর। এই ঘটনার তদন্তে নেমে পুলিশ জানতে পারে, রিশভ নামে ট্রেনের এক অপারেটর (Train Operator) কেবিনের ভেতর থেকে ওই তরুণ-তরুণীর অন্তরঙ্গ মুহূর্তের ভিডিওটি তাঁর ফোনে রেকর্ড করেন।

আর চলন্ত ট্রেনে যাত্রীদের সুরক্ষার দায়িত্ব ছেড়ে ভিডিও রেকর্ডিং এবং তা সমাজমাধ্যমে ছড়িয়ে দেওয়ার মতো গুরুতর গাফিলতির অভিযোগে ওই অপারেটরকে স্থায়ীভাবে বরখাস্ত করা হয়। আর এই ঘটনায় সোশাল মিডিয়ায় যে কাটাছেঁড়া হচ্ছে, তা দুরে রেখে ওই তরুণ ও তরুণীকে বিয়ে দেওয়ার সিদ্ধান্ত নিয়েছে পরিবার।